Dragi studenti,

Sastavila sam u jedan dokument (koji ću i prepričati usmeno na konsultacijama) sve informacije koje su vam potrebne i vezane su za plan predmeta Engleski jezik 3.

* Literatura za ispit ostaje ista. Spisak tekstova za prevod ćete naći na dnu Mudl stranice. Sve smo pokrili na predavanjima do decembra osim poslednjeg teksta u oba smera.
* Struktura ispita: Sve ostaje kako je i dogovoreno. Ispit nosi 50 poena.
* Prisustvo: Poeni za prisustvo od prvog semestra važe. Maksimum je 10, a najviše što neko ima je 8, stoga - da bi oni najredovniji imali maksimum i da bi čak oni koji se nisu pojavljivali na predavanjima imali barem 2 dodatna poena, svima sa Google Docs spiska ću upisati još po dva plusa.
* Pismena predispitna (CV i pismo): (ukoliko ste poslali pre blokada ili tokom – ovaj deo NE važi za vas) Po dogovoru, oba nose po 10 poena (ukupno 20) i možete ih napisati i poslati bilo kada.
* Usmena predispitna: (ukoliko ste usmeni završili pre blokada ili tokom – ovaj deo NE važi za vas) možete slati usmeni u bilo kom trenutku DO DATUMA POLAGANJA ISPITA onlajn tako što ćete pokrenuti Zoom na računaru, podeliti prezentaciju sa upaljenom kamerom i kliknuti na Record. Zatim te fajlove delite sa mnom preko Google Drive/WeTransfer. Prezentacija treba da traje 10 minuta. Ukoliko želite usmeni da polažete uživo – možete to uraditi u svim navedenim terminima na Mudlu (u naredne dve nedelje), i preko Zoom platforme i uživo. Usmeni i dalje nosi 20 poena.
* Kolokvijumi u predroku: Ukoliko mislite da postoji uslova za to (da je dovoljno studenata u Beogradu koji su voljni da završe sa ovim predmetom), možemo pismeni ispit odraditi i do kraja nadoknade nastave za 1. semestar. Ocene bi mogle tek biti upisane u septembru.
* Konsultacije uživo: Biće održavane u svim terminima koji su napisani na Mudlu i možete me naći u kabinetu 05 u suterenu.
* Konsultacije onlajn: Biću dostupna i uvek će biti preko istog Zoom linka, ali vas **molim da mi se najavite** mejlom barem na dan kada planirate doći.
* Tabela sa brojem poena će biti ažurirana ovih dana i dostupna na Mudlu, da biste imali uvid u ukupan broj poena za sada.